Фрида Лазба Аԥсны ауаажәларратә палата алахәылас далхуп
22:16 25.10.2023 (ирҿыцуп: 22:23 25.10.2023)
© Sputnik / Марианна Кубрава Фрида Лазба
© Sputnik / Марианна Кубрава
Абесалом Кәарҷиа Атәыла ахада иусбараҭа анапхгаҩыс дахьыҟарҵаз инамаданы ауаажәларратә палатаҿ алхрақәа мҩаԥган.
АҞӘА, жьҭаара 25 – Sputnik. Фрида Лазба Аԥсны ауаажәларратә палата алахәылас далхуп. Алхрақәа мҩаԥган маӡалатәи абжьыҭарала, абри атәы аанацҳауеит апалата асаит.
Апалата алахәыла иалхраз фҩык ркандитатурақәа нашьҭын ауаажәлрарратәи аполитикатәи апартиақәа рҟынтәи, аха алхрақәа рыламҭалаз ҩыџьа ркандитатурақәа иназышьҭыз рҟынтәи иқәган.
Аԥсны Ауаажәларратә палата 35-ҩык рыла ишьақәгылоуп. Азакәан инақәыршәаны Аԥсны ауаажәларратә палата алахәылацәа 13-ҩык атәыла ахада иалихуеит, 11- ҩык – аҭыԥантәи ахадарақәа, аҽа 11-ҩык аполитикатә партиақәеи ауаажәларратә еиҿкаарақәеи рҟынтәи.